
ประกาศองค์การบริหารส่วนตำบลละอุ่นเหนือ
เรื่อง  ประกาศกำหนดส่วนราชการขององค์การบริหารส่วนตำบลละอุ่นเหนือ
-----------------------------------------------
อาศัยอำนาจตามความในมาตรา  ๑๕  ประกอบมาตรา  ๒๕ แห่งพระราชบัญญัติ
ระเบียบบริหารงานบุคคลส่วนท้องถิ่น  พ.ศ.  ๒๕๔๒  และประกาศคณะกรรมการพนักงานส่วนตำบลจังหวัดระนอง  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕  ข้อ  ๒๒๖ ข้อ  ๒๒๗  และข้อ  ๒๓๑ ประกอบกับมติคณะกรรมการพนักงานส่วนตำบลจังหวัดระนอง (ก.อบต.จังหวัดระนอง)  เมื่อวันที่  ๒๖  กันยายน  ๒๕๕๔  และประกาศองค์การบริหารส่วนตำบลละอุ่นเหนือ   เรื่อง  ประกาศใช้แผนอัตรากำลัง  ๓  ปี (ปีงบประมาณ  ๒๕๕๕-๒๕๕๗)  จึงประกาศกำหนดส่วนราชการองค์การบริหารส่วนตำบลละอุ่นเหนือ  ดังนี้

๑.  สำนักงานปลัดองค์การบริหารส่วนตำบล

ตามประกาศคณะกรรมการพนักงานส่วนตำบลจังหวัดระนอง  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕  ข้อ  ๒๒๙ (๑)  สำนักงานปลัดองค์การบริหารส่วนตำบล  ให้มีหน้าที่ความรับผิดชอบที่เกี่ยวกับราชการทั่วไปขององค์การบริหารส่วนตำบล  และราชการที่มิได้กำหนดให้เป็นหน้าที่ของกอง หรือส่วนราชการใดในองค์การบริหารส่วนตำบลโดยเฉพาะ  รวมทั้งกำกับและเร่งรัดการปฏิบัติราชการของส่วนราชการในองค์การบริหารส่วนตำบลให้เป็นไปตามนโยบาย  แนวทาง  ปฏิบัติราชการขององค์การบริหารส่วนตำบล

๒.  ส่วนการคลัง

ตามประกาศคณะกรรมการพนักงานส่วนตำบลจังหวัดระนอง  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕  ข้อ  ๒๒๙ (๒)  กองคลังหรือส่วนการคลัง  มีหน้าที่ความรับผิดชอบเกี่ยวกับงานการจ่าย การรับ  การนำส่งเงิน  การเก็บรักษาเงิน  และเอกสารทางการเงิน  การตรวจสอบใบสำคัญ  ฎีกางานเกี่ยวกับเงินเดือนค่าจ้าง  ค่าตอบแทน  เงินบำเหน็จ บำนาญ  เงินอื่น ๆ  งานเกี่ยวกับการจัดทำงบประมาณฐานะทางการเงิน  การจัดสรรเงินต่าง ๆ  การจัดทำบัญชีทุกประเภท  ทะเบียนคุมเงินรายได้และรายจ่ายต่าง ๆ การควบคุมการเบิกจ่ายเงิน  งานทำงบทดลองประจำเดือน  ประจำปี  งานเกี่ยวกับพัสดุขององค์การบริหารส่วนตำบลและงานอื่น ๆ ที่เกี่ยวข้องและที่ได้รับมอบหมาย
- ๒ -
๓.  ส่วนโยธา

ตามประกาศคณะกรรมการพนักงานส่วนตำบลจังหวัดระนอง  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕  ข้อ  ๒๒๙ (๓)  กองช่างหรือส่วนโยธา  มีหน้าที่ความรับผิดชอบเกี่ยวกับการสำรวจ  ออกแบบ  การจัดทำข้อมูลทางด้านวิศวกรรม  การจัดเก็บและทดสอบคุณภาพวัสดุ  งานออกแบบและเขียนแบบ  การตรวจสอบ  การก่อสร้าง  งานการควบคุมอาคารตามระเบียบกฎหมาย  งานแผนการปฏิบัติ  งานการก่อสร้างและซ่อมบำรุง  การควบคุมการก่อสร้างและซ่อมบำรุง  งานแผนงานด้านวิศวกรรมเครื่องจักรกล  การรวบรวมประวัติติดตาม  ควบคุมการปฏิบัติงานเครื่องจักรกล  การควบคุม  การบำรุงรักษาเครื่องจักรกลและยานพาหนะ  งานเกี่ยวกับแผนงาน  ควบคุมเก็บรักษา  การเบิกจ่ายวัสดุ  อุปกรณ์  อะไหล่  น้ำมันเชื้อเพลิง และงานอื่น ๆ ที่เกี่ยวข้องและที่ได้รับมอบหมาย

ทั้งนี้  ตั้งแต่วันที่  ๑  ตุลาคม  ๒๕๕๔
ประกาศ  ณ  วันที่  ๔  เดือนตุลาคม  พ.ศ.  ๒๕๕๔

(นายประจวบ  จันทร์ลำภู)
 นายกองค์การบริหารส่วนตำบลละอุ่นเหนือ
๒/๓.  ส่วนโยธา...........








